ले-कैसल आ गया था।………. वे कमरा दिला कर वापस लौट गए, यह कहते हुए कि कई काम करने हैं। सभी साथी काम में लगे हैं। बारिश का मौसम है। टेंट लगा रहे हैं, फिर भी अगर बारिश हो गई तो बगल में ही एक छोटा-सा हाल है, कार्यक्रम उसमें कर लेंगे। मैं दिन का भोजन करके, चींटियों की तरह समर्पित रूप से काम में जुटे उन साथियों के बारे में सोचते हुए निपट एकांत में अपने आप से बातें करता रहा। बच्चों को जो कहानियां सुनानी थीं, उन्हें गुनगुनाता रहा। एक नन्ही बच्ची की कहानी सुनाने के लिए कुछ देर हनुमान, स्पाइडर मैन और हल्क के मुखौटे पहन कर खुद को ड्रैसिंग टेबल के शीशे में देखा। डोरा डाल को गोद में पकड़ कर उसे प्यार किया।